polyglot-tagger/wikipedia-language-snippets-filtered huggingface dataset:
பிரேஸிலுக்கு அடுத்தப் படியாக உலகின் இரண்டாவது உயிரிப் பன்மையம் கொலம்பியாதான். 2016 கணக்கின் படி 56,343 வகையான சிற்றினங்கள் காணப் படுகிறது. இவைகளில் 9,153 வகைகள் இவ்விடத்திற்கே உரிய நிலத்துணை இனங்களாகும். இது ஆர்க்கிட் மற்றும் பறவை இன வைகைகளில் உலக அளவில் முதலாம் இடத்தையும் தாவரங்கள், இருவாழ்விகள் மற்றும் நன்னிர் மீன் இனங்களில் இரண்டாம் இடத்தையும் பனை மரங்கள் மற்றும் ஊர்வன இனங்களில் மூன்றாம் இடத்தையும் பல்லுயிர் பாலூட்டிகளில் நான்காம் இடத்தையும் வகிக்கிறது.
இந்த ஆற்றின் தென் அமெரிக்கவிலுள்ள வட பகுதியில் பாயும் புவியியல் அமைப்பைக் காணும்போது இந்த மாக்டலீனா ஆறு கொலம்பியா காலத்திற்கு முன்பே கொலம்பியாவிற்கும் ஈகுவாடருக்கும் இடையில் இருந்திருக்கக் கூடும். காரிப் மொழியைப் பேசக்கூடிய பாஞ்சே மற்றும் யாரிகுயி இன மக்கள் இந்த ஆற்றின் கரையோரம் குடியேறி உள்ளார்கள் அதே வேளையில் இதன் மேற்பகுதி மியூச்கா இன மக்களால் குடியேற்றப் பட்டுள்ளது .அந்தப் பகுதி யுமா ஆறு என்று அழைக்கப் படுகிறது.
அமெரிக்கா தன் மொத்த மின்திறனில் அணுமின் நிலையங்கள் வாயிலாக 18% மின்திறனைப் பெறுகிறது. அணுக்கருப் பொறியாளர்கள் அணுக்கரு மின்தொழில் துறையிலோ தேசிய ஆற்றல் ஆய்வகங்களிலோ பணியாற்றுகின்றனர். இத்தொழில் துறையின் நடப்பு ஆராய்ச்சி சிக்கனமான அணுக்கருத் தவிர்ப்பை தடுக்கவல்ல பாதுகாப்புக் கூறுபடுகள் வாய்ந்த அணுக்கரு உலைகளை வடிவமைப்பதில் வழிநடத்தப்படுகிறது. அரசும் தனியாரும் ஒரே பகுதியிலோ வேறு சில பகுதிகளாகிய அணுக்கரு எரிபொருள்கள், எரிபொருள் சுழற்சி, நான்காம் தலைமுறை உலைகளை வடிவமைத்தல், அணுக்கரு ஆயுதங்களை வடிவமைத்தல் ஆகியவற்றிலோ அவற்றின் பேணுதலிலோ ஆய்வில் ஈடுபட்டுள்ளனர். அமெரிக்காவில் அணுக்கருப் பொறியாளர்கள் தென்கரோலினாவில் உள்ள அணுக்கரு மின்திறன் பள்ளியில் நாவாயியல் அணுக்கரு பயிற்சித் திட்டத்தின்கீழ் முதன்மையான பயிற்சியைப் பெறுகின்றனர். அணுக்கருப் பொறியியலுக்கான வேலைவாய்ப்பு, நடப்பு பணியாளர்கள் ஓய்வு பெறப்பெற கிடைக்கிறது, இவர்கள் மின்நிலைய பாதுகாப்பு மேம்படுத்துவதிலும் நிலையப் பேணுதலிலும் அணுக்கரு மருத்துவத் துறையிலும் பணிமேற்கொள்கின்றனர்.
அணுக்கருப் பொறியியல் என்பது அணுக்கருப் பிளவு அல்லது அணுக்கருப் பிணைவு அல்லது அணுவக நிகழ்வுகள் சார்ந்த பயன்பாடுகளைப் பயிலும் பொறியியல் புலமாகும். இது அணுக்கரு இயற்பியல் நெறிமுறைகளைப் பின்பற்றுகிறது. இதன் அணுக்கருப் பிளவு உட்புலத்தில், அணுக்கரு உலைகள், அணுமின் நிலையங்கள், அணுக்கருப் படைக்கலங்கள் ஆகியவற்றின் அமைப்புகளும் உறுப்புகளும் சார்ந்த வடிவமைப்பு, ஊடாட்டம், இயக்கம் பேணுதல் பயிலப்படுகிறது. இதில் அணுக்கரு மருத்துவமும் கதிர்வீச்சுப் பயன்பாடுகளும் அணுக்கருப் பாதுகாப்பும் வெப்பப் பரவலும் அணுக்கரு எரிபொருள் சுழற்சியும் உயர்நிலைக் கதிரியக்கக் கழிப்பொருள் மேலாண்மயும் பாதுகாப்பான முறையில் அணுக்கருக் கழிவுகளின் தேக்கமும் அணுக்கருப் பயன்பாட்டு தவிர்ப்பும் அடங்கும்.
அணுக்கருப் பொருள்களின் ஆராய்ச்சி இரு முதன்மைப் பகுதிகளில் கவனம் செலுத்துகிறது; அவை அணுக்கரு எரிபொருள்கள் ஆய்வு அணுக்கருப் பொருள்களின் கதிர்வீச்சுவழித் தூண்டல் மாற்றம் அல்லது திருத்த ஆய்வு என்பனவாகும். அணுக்கருப் பொருள்களின் மேம்பாடு அணுக்கரு உலைகளின் திறமையைக் கூட்ட, தேவையாகும். கதிர்வீச்சு விளைவுகளின் ஆய்வு பல நோக்கங்களைக் கொண்டதாகும்.இது உலை உறுப்புகளின் கட்டமைப்பு மற்ரங்களை ஆயவும் மின்ன்னுக் மின்னணுக் கற்றையால் அல்லது துகள்முடுக்கிகளால் பொன்மங்களின் மீநுண் திருத்தம் செய்யவும் உதவுகிறது.
மருத்துவ இயற்பியல் அணுக்கரு மருத்துவத்துக்கான முதன்மையான புலமாகும்; இதன் உட்புலங்களாக அணுக்கரு மருத்துவம், கதிர்வீச்சுப் பண்டுவம், நலவாழ்வு இயற்பியல், நோய்நாடல் படிமம் எடுத்தல் ஆகியன அமைகின்றன. உயர்புலமையும் நுட்ப இயக்கமும் தேவைப்படும் நோய்நாடல் கருவிகளாக, -கதிர் எந்திரம், கா ஒ ப- நே உ மு- அலகிடுவான்கள் போன்ற பலகருவிகள் மிகப் புதிய மருத்துவ ஏந்துகளாக அமைவதோடு இவை நுட்பமான மருத்துவ அணுகுமுறைகளை திறம்பட தேர்வு செய்யவும் உதவுகின்றன.
கதிர்வீச்சு அளவீடு கதிர்வீச்சுப் பாதுகாப்பு அறிவியலுக்கும் நடைமுறைக்கும் அடிப்படையானது ஆகும். இது சிலவேளைகளில் கதிரியல் பாதுகாப்பு எனவும் வழங்குகிறது. கதிர்வீச்சுப் பாதுகாப்பு என்பது மக்களையும் சுற்றுச்சூழலையும் கட்டுபாடற்ற கதிர்வீச்சின் விளைவுகளில் இருந்து காப்பாற்றுதல் ஆகும்.
இவர் குவீன்சுலாந்து பல்கலைக்கழகத்தில் படித்து இயற்பியலில் இளவல் பட்டம் பெற்றார். இவர் தன் முனைவர் பட்டத்தை ஆத்திரேலியத் தேசிய பல்கலைக்கழகத்தில் பெற்றார். 1983. பட்டப்படிப்பு முடிந்ததும், ஐரோப்பியத் தெற்கத்திய வான்காணகத்திலும் கிட்பீக் தேசிய வான்காணகத்திலும் பணிபுரிந்துப் பின்னர் ஆத்திரேலிய வானியல் நோக்கீட்டகத்துக்கு மாறியுள்ளார். இவர் 1993 இல் சிட்னி பல்கலைக்கழகத்தில் சேர்ந்து பணிபுரியலானார். இவர் ஆத்திரேலிய ஆராய்ச்சி மன்றத்தின் மூன்று ஆய்வுநல்கைகளைப் பெற்றதால், இவர் விரிந்து பரந்த அளவில் ஆய்வுத் திட்டங்களை மேற்கொள்ள முடிந்தது. இவர் தன் குழுவின் ஒத்துழைப்போடு, சிட்னி பல்கலைக்கழகத்தின் மொலாங்கிலோ கதிர்வீச்சுத் தொலைநோக்கியைப் பயன்படுத்தி தென் அரைவான்கோளம் முழுமைக்குமான விண்மீன்களின் கதிர்வீச்சு வரைபட அட்டவணையை உருவாக்கியுள்ளார். இந்த அட்டவணை பன்னாட்டு அளவில் பல வானியலாளர்களால் பயன்படுத்தப்படுகிறது.
இவர் வின் இயக்குநராக, அதன் ஏழு பல்கலைக்கழகங்களில் உள்ள 100 அறிவியலாளர். 40 ஆராய்ச்சி மாணவர் ஆகியோரை மேற்பார்வை இடுகிறார். இவற்ரில் சிட்னி பல்கலைக்கழகம், ஆத்திரேலியத் தேசியப் பல்கலைக்கழகம், கர்ட்டின் பல்கலைக்கழகம், மெல்பர்ன் பல்கலைக்கழகம், குவீன்சுலாந்து பல்கலைக்கழகம், சுவின்பர்ன் தொழில்நுட்பப் பல்கலைக்கழகம், மேற்கு ஆத்திரேலியப் பல்கலைக்கழகம் ஆகியவை அடங்கும். மேலும் இந்த ஆய்வு வலையில் 11 ஆத்திரேலிய, கடல்கடந்த நிறுவனங்களும் உள்ளன.
எலைன் சாடிலர் ஓர் ஆத்திரேலிய வானியற்பியலாளர் ஆவார். இவர் சிட்னி பல்கலைக்கழகத்தின் இயற்பியல் பள்ளியின் வானியற்பியல் துறையின் பேராசிரியர் ஆவார். இவர் மையத்தின் இயக்குநரும் ஆவார். இவர் 2010 இல் ஆத்திரேலிய அறிவியல் கல்விக்கழகத்தின் ஆய்வுறுப்பினாராகத் தேர்வானார். இவர் பன்னாட்டு வானியல் ஒன்றியத்தின் உறுப்பினரும் ஆவார். இவர் 150 ஆய்வுத்தாளகளை வெளியிட்டுள்ளார்.
இவர் தன் எட்டாம் அகவையில் இருந்தே வானியலில் ஆர்வத்தோடு திகழ்ந்துள்ளார். இவர் அப்போது பெற்ற புடவி, தொலைநோக்கிகளின் புகைப்படங்கள் நிறைந்த நூலால் இந்த ஆர்வம் தோன்றியுள்ளது. இவர அதுமுதலே பெரிய சிக்கல்களைப் பற்றிச் சிந்திக்கலானார். இவர் தன் பதினொன்றாம் அகவையில் இங்கிலாந்து, கில்டுபோர்டு பயில்நிலை வானியல் கழகத்தில் உறுப்பினர் ஆனார். இவ்ரே அக்கழக மிக இளமையான உறுப்பினராக விளங்கினார்.
இவர் 2010 இல் ஆத்திரேலிய அறிவியல் கல்விக்கழகத்துக்குத் தேர்வு செய்யப்பட்டார். இக்கழகம் இவரை உலக முன்னோடி ஆராய்ச்சியாளராக விவரிக்கிறது.
கொல்கத்தா பல்கலைக் கழகதில், வரலாறு படிப்பில் முதுகலை பட்டம் பெற்ற ஆர். டி. பானர்ஜி, 1910ல் கொல்கத்தாவில் உள்ள இந்திய அருங்காட்சியகத்தின், தொல்லியல் பிரிவு உதவியாளராக பணியில் சேர்ந்தார்.
1911ல் இந்தியத் தொல்லியல் ஆய்வகத்தில், உதவி கண்காணிப்பாளராக பதவியேற்று, 1917ல் இந்தியத் தொல்லியல் துறையின் மேற்கு மண்டல கண்காணிப்பாளராக பதவி உயர்வு பெற்றார்.
வங்காள மொழி எழுத்துமுறை வரலாறு குறித்து எனும் நூலை எழுதி 1919ல் வெளியிட்டார். மத்தியகால இந்தியாவின் நாணயங்கள் மற்றும் உருவங்களினால் அல்லது வரிவடிவங்களினால் பொருளை விளக்கும் கலை குறித்தும், குப்தப் பேரரசு காலத்திய சிற்பக் கலை மற்றும் கட்டிடக் கலை குறித்தும் நூல்களை வெளியிட்டார்.
சிந்து வெளி நாகரீக கால மொகெஞ்சதாரோ மற்றும் அரப்பா போன்ற தொல் நகரங்களை அகழ்வாய்வுகளின் மூலம், சிந்து வெளி நாகரீகம், இந்தியாவின் வெண்கலக் காலத்தைச் சேர்ந்தது என்ற உண்மையை உலகிற்கு அறிவித்தவர் பானர்ஜி ஆவார்.
ரக்கல்தாஸ் பானர்ஜி அல்லது ஆர். டி. பானர்ஜி , இந்திய வரலாறு, தொல்லியல், கல்வெட்டியல் மற்றும் தொல்லெழுத்தியல் துறையின் முன்னோடி ஆவார்.
1924ல் இந்தியத் தொல்லியல் ஆய்வகத்தின் கிழக்கு மண்டலத்திற்கு மாற்றப்பட்டு, தற்போதைய வங்காள தேசத்தில் உள்ள சோமபுரம் மகாவிகாரை பகுதிகளில் அகழ்வாய்வு பணிகள் மேற்கொண்டார்.
சிந்து வெளி நாகரீக கால அரப்பா, மொகெஞ்சதாரோ தொல்லிடங்களின் அகழ்வாய்வுப் பணிகளால் ஆர். டி. பானர்ஜி நன்கறியப்படுகிறார்.
"சம்திங் ஆவ்ஃபுல்" இணைய மடற்குழுவின் இழை ஒன்றில் 2009 ஆம் ஆண்டு யூன் 10 ஆம் தேதி ஒல்லி மனிதன் உருவானான். அந்த இழை ஒரு "போட்டோசாப்" போட்டி ஆகும். இதில் போட்டியாளர்கள் வழமையான ஒளிப்படங்களை இயல்புக்கு மாறாகத் தோற்றம் அளிக்குமாறு மாற்றும்படி கேட்கப்பட்டார்கள். இப்போட்டியில், "விக்டர் சேர்ஜ்" என்னும் புனைபெயரில் கலந்துகொண்ட எரிக் நட்சன் என்பவர், சமர்ப்பித்த இரண்டு கறுப்பு வெள்ளை ஒளிப்படங்களில் காணப்பட்ட சிறுவர் கூட்டம் ஒன்றில் கறுப்பு உடையுடன் கூடிய உயர்ந்த ஒல்லியான உருவம் ஒன்றைச் சேர்த்திருந்தார். முன்னைய சமர்ப்பிப்புகள் ஒளிப்படங்களை மட்டுமே கொண்டிருந்தபோதும், சேர்ஜ் படத்துடன் குறுகிய உரைகளையும் சேர்த்திருந்தார். இவ்வுரைகள், குறித்த உருவத்தின் பெயர் "ஒல்லி மனிதன்" எனவும், அவனால் சிறுவர்கள் கடத்தப்பட்டிருப்பதாகவும் விளக்கின. அவ்வுரைகள் அந்த ஒளிப்படங்களைக் கற்பனை ஆக்கங்களாக உருமாற்றின. அந்த மடற்குழுவின் பிற இடுகையாளர்களும், காட்சிவழி, உரைவழிச் சேர்கைகள் மூலம் அப்பாத்திரத்தை விரிவாக்கினர்.
ஒல்லி மனிதன் பற்றிய கதைகள் அவன் மக்களை, குறிப்பாகச் சிறுவர்களைப் பின் தொடர்தல், கடத்துதல், காயப்படுத்துதல் போன்றவற்றில் ஈடுபடுவதாகக் காட்டுகின்றன. ஒல்லி மனிதன் கற்பனைக் கதைகளில் மட்டுமன்றிப் பல்வேறுபட்ட கற்பனை ஆக்கங்களிலும், பொதுவாக இணையவழியாக உருவாகும் ஆக்கங்களில் தோன்றுகிறான். இலக்கியம், ஓவியம், நிகழ்படத் தொடர்கள் போன்றவை உள்ளிட்ட பல ஊடகங்களில் ஒல்லி மனிதனைக் காண முடியும். இணைய வழிக் கற்பனைகளுக்கு வெளியே, ஒல்லி மனிதன் பாத்திரம் ஒரு இணைய அடையாளமாக உருவாகியுள்ளதுடன், நிகழ்பட விளையாடுக்களில் உள்ளிடப்பட்டு மக்கள் பண்பாட்டிலும் தாக்கத்தை உருவாக்கியுள்ளது.
ஒல்லி மனிதன் என்பது, ஒரு கற்பனையான இயல்புகடந்த கதைமாந்தன். இது திகில் தரும் இணைய "மீம்" ஆக 2009 ஆம் ஆண்டில் "சம்திங் ஆவ்ஃபுல்" என்னும் நகைச்சுவை இணையத்தளப் பயனரான எரிக் நட்சன் என்பவரால் உருவாக்கப்பட்டது. இது மெலிந்த இயல்புக்கு மாறான உயரம் கொண்டதும், கூறுகள் இல்லாத தலையையும் முகத்தையும் கொண்டதும், கறுப்பு நிற உடை அணிந்ததுமான ஒரு உருவம்.
ஒல்லி மனிதன் தொடர்பான ஆக்கங்களின் வாசகர்கள், விசுக்கொன்சினில் உள்ள வோகேசாவில் 12 வயதுச் சிறுமி ஒருத்தி கத்தியால் குத்தப்பட்டது போன்ற, பல வன்முறைச் செயற்பாடுகளோடு தொடர்பு கொண்டிருந்ததால், 2014 ஆம் ஆண்டின் தொடக்கத்தில், ஒல்லி மனிதன் தொடர்பில் ஒழுக்கம் தொடர்பான பீதி உருவானது.
தச சீலம் அல்லது பத்து ஒழுக்கங்கள் என்பது, பௌத்த சமய இல்லறத்தார்கள் கடைபிடிக்க வேண்டிய ஐந்து ஒழுக்கங்களுடன், பௌத்த பிக்குகள் மற்றும் பிக்குணிகள் தங்கள் வாழ்வில் முழுமையாகக் கடைபிடிக்க வேண்டும் மேலும் ஐந்து ஒழுக்கங்களும் சேர்ந்த பத்து ஒழுக்கநெறிகளாகும். பாலி மொழியில் சீலம் எனில் ஒழுக்கம் என்றும், தசம் என்பதற்கு பத்து எனவும் பொருளாகும்.
பிரம்மச்சரிய விரதம் என்னும் சீலத்தை மேற்கிறேன். (இது இல்லறத்தாருக்குப் பிறர் மனைவியர்களுடன் அல்லது பிற ஆண்களுடன் விபசாரம் செய்யாமல் இருப்பது என்று பொருள்படும். துறவறத்தாருக்குப் பிரமச்சரிய விரதம் என்பது இணை விழைச்சியை அறவே நீக்குதல் என்று பொருள்படும்)
பௌத்த தத்துவஙகளில் சீலத்தை சிக்காபதம் என்றும் கூறுவர். தச சீலத்திலே பஞ்ச சீலங்களும் அடங்கியுள்ளன. இல்லறத்தார் பஞ்ச சீலங்களையும், துறவறத்தார் தச சீலங்களையும் நாள்தோறும் ஓத வேண்டும்.
உடன் பிறப்பு என்பது இரத்த சொந்தங்களுள் ஒன்றாகும். உடன் பிறப்புகள் ஒரே பெற்றோரை கொண்டிருப்பார்கள். அது தாயாகவோ, தந்தையாகவோ அல்லது இருவருமாகவோ இருக்கக்கூடும். பொதுவாக உடன் பிறப்பு ஆணாக இருப்பின் சகோதரன் என்றும், பெண்ணாக இருப்பின் சகோதரி என்றும் அழைக்கப்படுகின்றனர். உலகில் ஏறத்தாழ எல்லா இடங்களிலும் உடன் பிறப்புகள் ஒன்றாகவே வளர்கின்றனர். எனவே உடன் பிறப்புகள் எப்போதும் நல்ல உணர்ச்சி பிணைப்புடன் காணப்படுகின்றனர். இந்த உணர்ச்சி பிணைப்பானது ஒவ்வொரு உடன்பிறப்புக்கும் வேறுபட்டு இருக்கும். பெற்றோர் தங்களை நடத்தும் விதம், பிறப்பு முறைமை, குடும்பம் தவிர்த்த மற்றவருடனான தனிப்பட்ட அனுபவங்கள் மற்றும் தனி நபர் குணம் போன்றவை இந்த மாறுபட்ட உணர்ச்சி பிணைப்புக்கு காரணமாக அமைகிறது. பல்வேறு காரணங்களால் தனித்தனியாக வளர்கின்ற உடன் பிறப்புகளும் இருக்கின்றனர்.
முழு உடன்பிறப்புகள் ஒரே தாயையும் தந்தையையும் கொண்டிருப்பர்கள். இவர்களுடைய "தாயனை" ஆனது, தாயும் தந்தையும் இரத்த சொந்தமல்லாத பட்சத்தில் 50 சதவிகிதம் ஒரே மாதிரியாக இருக்கும். பெற்றோர் இரத்த சொந்தம் என்றால் 50 சதவிகிதம் என்பது சிறிது அதிகரிக்கக்கூடும்.
முற்றொத்த இரட்டையரின் தாயனை நூறு சதவிகிதம் பொருந்தும். பொதுவாக இரட்டையர்கள் அதிக பிணைப்போடு இருப்பார்கள். ஆராய்ச்சி ஒன்றின் படி, தங்களின் 3 வயது வரை "இரட்டையர் மொழி" என்று அவர்கள் மட்டுமே புரிந்து கொள்ளும் ஒரு மொழியில் உரையாடுவது, இரட்டையர்களின் சிறப்பம்சம்.
பாதி உடன்பிறப்பு அல்லது அரை உடன்பிறப்பு என்போர் ஒரு பெற்றோரை மட்டும் ஒன்றாகக் கொண்டிருப்பர்கள். இது தாயாகவோ அல்லது தந்தையாகவோ இருக்கலாம். இவர்கள் 25% ஒரே மாதிரி தாயனை கொண்டிருப்பதற்கான வாய்ப்புகள் இருக்கின்றன.
இரட்டையர் என்போர் ஒரே கருத்தரிப்பில் பிறந்த இரு குழந்தைகள் ஆவர். இரட்டையர்களை இரு வகையாகப் பிரிக்கலாம். முற்றொத்த இரட்டையர் மற்றும் இருகரு இரட்டையர்.
இருகருஇரட்டையர்கள் பிறப்பால் மட்டுமே இரட்டையர்கள், அவர்களுக்கும் இரட்டையர் அல்லாத முழு உடன்பிறப்பிற்கும் பெரிய வித்தியாசம் ஒன்றுமில்லை.
உடன்பிறவா சகோதரர்களை இரண்டாக பிரிக்கலாம். இரத்தபந்த உடன்பிறவா சகோதரர் மற்றும் இரத்த பந்தம் அல்லாத உடன்பிறவா சகோதரர்கள்.
டைட்டஸின் ஆளுமை பல இயற்கை பேரழிவுகளால் தாக்கப்பட்டது, அதிகளவில் கடுமையான மவுஸ் வெசுவிஸஸ் வெடித்தது 79. பாம்பீ மற்றும் ஹெர்குலினாங்கம் சுற்றியுள்ள நகரங்கள் முற்றிலும் சாம்பல் மற்றும் எரிமலைக்கு கீழ் புதைக்கப்பட்டன. ஒரு வருடம் கழித்து, ரோம் தீ மற்றும் ஒரு பிளேக் மூலம் தாக்கியது. இராணுவ முன்னணியில், தோல்வியடைந்த யூத எழுச்சியைத் தொடர்ந்து, ஃபிளவியன் வம்சம் எருசலேமை முற்றுகையிட்டு, எருசலேமின் முற்றுகை மற்றும் அழிவைக் கண்டது 66. கிரேக்க பிரிட்டனில் கிரேஸ் பிரிட்டனில் 77 மற்றும் 83 க்கு இடையில் கணிசமான வெற்றிகள் 77 மற்றும் 83 க்கு இடையில் இருந்தன. எதிரான போரில் கிங் எதிராக ஒரு தீர்க்கமான வெற்றி பெற. கூடுதலாக, லையன்ஸ் ஜெர்மானியஸுடனான அரண்மனைகளை விரிவாக்குவதன் மூலம் பேரரசு அதன் எல்லை பாதுகாப்புகளை பலப்படுத்தியது.
ஃபிளாவியர்களும் பொருளாதார மற்றும் கலாச்சார சீர்திருத்தங்களைத் தொடங்கினர். வெஸ்பாசியின் கீழ், புதிய வரிகளை சாம்ராஜ்யத்தின் நிதிகளை மீட்டெடுக்க திட்டமிடப்பட்டது, அதே நேரத்தில் டொமினியன் அதன் வெள்ளி உள்ளடக்கத்தை அதிகரித்து ரோமன் நாணயத்தை மறுமதிப்பீடு செய்தது. ஃப்ளவியன் வம்சத்தின் உச்சநிலையை கொண்டாட ஒரு பெரும் மாபெரும் கட்டிடத் திட்டம் எடுக்கப்பட்டது, ரோம நகரத்தில் பல நீடித்த நிலப்பகுதிகளை விட்டு, கோலாலியம் என அழைக்கப்படும் ஃபிளவியன் ஆம்பீதியேட்டர் மிகவும் வியக்கத்தக்கது.
டொமினியன் படுகொலை செய்யப்பட்டபோது, ​​செப்டம்பர் 18, 96 இல் ஃபிளவியன் ஆட்சி முடிவுக்கு வந்தது. நீண்டகால ஃப்ளாவியன் ஆதரவாளர் மற்றும் ஆலோசகர் மார்கஸ் குச்சீயஸ் நர்வா, அவர் நீண்ட காலமாக நர்வா-அன்டோனின் வம்சத்தை நிறுவினார். இளவரசர் சகாப்தத்தின் நான்கு வம்சங்களிடையே இந்த வம்சம் தனித்துவமானது, இது ஒரு நீட்டிக்கப்பட்ட அல்லது தத்தெடுக்கப்பட்ட குடும்பம் இல்லாமல் ஒரே ஒரு மனிதன் மற்றும் அவரது இரண்டு மகன்கள் மட்டுமே.
வடகிழக்குச் சீனாவில் தோன்றிய சோயா அவரையை ஏறத்தாழ கிமு 11 ஆம் நூற்றாண்டில் வளர்க்கத்தொடங்கியதாகத் தெரிகிறது. ஆனால், ரச வகைகள், பானங்கள் போன்றவற்றில் இதன் பயன்பாடு மிகப் பிந்திய காலத்திலேயே ஏற்பட்டது. கிமு மூன்றாம் நூற்றாண்டில் சோயாக் கஞ்சி இருந்ததற்கான குறிப்புக்கள் உள்ளன. 4 ஆம் நூற்றாண்டில் சோயா வைனும், 1365 இல் மங்கோல் யுவானின் வீழ்ச்சிக் காலத்தில் சோயாத் தயிரும் பயன்பாட்டில் இருந்தன. டூஜியாங் என்னும் பெயரில் சற்று நீர்த்தன்மையான சோயாப் பால் சீனாவில் இன்றும் பயன்படுகின்றது. இது வழக்கமாகப் புதிய சோயா அவரையில் இருந்து தயாரிக்கப்படுகின்றது. இதன் பிரபலம் கிங் வம்சக் காலத்தில் மேலும் அதிகரித்தது. 18 ஆம் நூற்றாண்டில் தெரு வணிகர்கள் தெருக்களின் விற்கும் அளவுக்கு பிரபலமானதாக இருந்தது. 19 ஆம் நூற்றாண்டில் டோஃபூக் கடைகளுக்குச் செல்லும்போது ஒரு கிண்ணத்தையும் எடுத்துச் சென்று டூஜியாங் வாங்கிக் குடிப்பது பொதுவான பழக்கமாக இருந்துள்ளது.
தயாரிப்பின் போது துணை உற்பத்தியாகக் கிடைத்த நீர்த் தன்மையான பானத்தைச் சீனர் டுஜியாங் என அழைத்தனர், அதேவேளை கடையில் வாங்கிய, வாசனையிலும், தடிப்பத்திலும் பண்ணைப்பால் போல் தயாரிக்கப்பட்ட உற்பத்தியைப் பெரும்பாலும் ‘’டூனய்’’ என்ற பெயரால் குறிப்பிட்டனர். பிற நாடுகள் சிலவற்றில் “பால்” என்னும் சொல்லைப் பயன்படுத்துவதில் சட்டச் சிக்கல்கள் காணப்படுகின்றன. எடுத்துக்காட்டாக ஐரோப்பிய ஒன்றியத்தில் “பால்” தாய் விலங்கொன்றில் இருந்து சுரக்கும் பொருள் ஒன்றை மட்டுமே குறிக்க முடியும். பொதுவகப் பசுப்பாலை மட்டுமே அதன் கொள்கலனில், வெறுமனே “பால்” எனக் குறிப்பிட முடியும். ஏனைய விலங்குகளின் பாலை அவ்விலங்குகளின் பெயரோடு, ஆட்டுப் பால், செம்மறிப் பால் எனக் குறிப்பிட வேண்டும். அவ்வாறான கட்டுப்பாடுகளைக் கொண்ட நாடுகளில் தாவரப் பாற் பொருட்களைப் பொதுவாக “சோயாப் பானம்” போன்ற சொற்களால் குறிப்பிடுவது வழக்கம்.
அறிவுசார் மூலதனம் ஒரு வணிகத்தின் புலனாகாத மதிப்பு, அதன் மக்களை உள்ளடக்கியது. அதன் உறவுகளில் உள்ள மதிப்பு , மற்றும் ஊழியர்கள் வேலையை முடித்த பின் வீட்டிற்குச் செல்லும் போது மீதமுள்ள அனைத்தும் கட்டமைப்பு மூலதனம், இதில் அறிவுசார் சொத்து என்பது ஒரு பகுதியாகும். ஒரு நிறுவனத்தில் உள்ள அனைவருக்கும், இது ஒரு போட்டித்திறன் வாய்ந்ததாக விளங்குகிறது என்பதை அந்த நிறுவனத்தை சார்ந்த அனைவரும் அறிவர். ஒரு நிறுவனத்தின் நிதி நிலை அறிக்கையில் வெளிப்படையாக பட்டியலிடப்படாத, புலனாகாத அறிவுசார் சொத்துக்களின் மதிப்பை கணக்கில் எடுத்துக்கொள்ளும் முயற்சியில் இந்த சொல் பயன்படுத்தப்படுகிறது. தேசிய அளவிலான அறிவார்ந்த மூலதனமானது, தேசிய புலனாகாத அறிவுசார் மூலதனம் ஐ குறிக்கிறது.
அக்காடியக் காலம் பொதுவாக கிமு 2334 - 2154 என்றோ கிமு 2270 - 2083 என்றோ கணக்கிடப்படுகின்றது. இக்காலத்துக்கு முந்தியது மெசொப்பொத்தேமியாவின் துவக்க வம்ச காலம் ஆகும். பின்னர் அக்காடியக் காலத்தைத் தொடர்ந்து வந்தது மூன்றாம் ஊர் வம்ச காலம் ஆகும். அக்காடியக் காலத்துக்கு முன்னும் பின்னுமான இரண்டு மாற்றங்களின் காலங்களுமே தெளிவற்றவையாகவே உள்ளன. எடுத்துக்காட்டாக, அக்காத்தின் சர்கோனின் எழுச்சி, மெசொப்பொத்தேமியாவின் தொடக்க வம்சக் காலத்தின் பிற்பகுதியுடன் பொருந்தி அமைந்திருக்கலாம் என்பதுடன், இறுதி அக்காடிய அரசர்கள் குட்டிய அரசர்களுடனும், உருக், லாகாசு ஆகிய நகர நாடுகளின் ஆட்சியாளர்களுடனும் சமகாலத்தில் ஆட்சி புரிந்திருக்கக்கூடும்.
விவிலியம் ஆதியாகமம் 10:10 இல அக்காத்தைப் பற்றிக் குறிப்பிடுகின்றது. நிம்ருத் இராச்சியத்தின் தொடக்கம் அக்காத் நிலப்பகுதியில் இருப்பதாகக் கூறப்பட்டுள்ளது. நிம்ரொட்டின் வரலாற்று அடையாளன் தெரியவில்லை எனினும், சிலர் இவரை உருக்கின் நிறுவனர் கில்கமேசுடன் பொருத்துகின்றனர். இன்று அறிஞர்கள் சுமேரிய மொழியிலும், அக்காடிய மொழியிலும் எழுதப்பட்ட அக்காடியக் காலத்துக்கு உரிய 7,000 நூல்களை ஆவணப்படுத்தியுள்ளனர். அக்காடியப் பேரரசுக்குப் பின் வந்த அசிரிய, பபிலோனிய அரசுகளின் காலத்தைச் சேர்ந்த நூல்கள் பலவும் கூட அக்காடியப் பேரரசு பற்றிக் குறிப்பிடுகின்றன.
அக்காடியப் பேரரசு, அதன் நிறுவனர் அக்காத் நகரத்தை நிறுவிய சர்கோனின் படையெடுப்பு வெற்றிகளைத் தொடர்ந்து, கிமு 24 ஆம் நூற்றாண்டுக்கும் 22 ஆம் நூற்றாண்டுக்கும் இடையில் அதன் அரசியல் உச்சத்தை எட்டியது. சர்கோனினதும் அவனது வாரிசுகளினதும் ஆட்சியின் கீழ், ஈலாம், குடியா போன்ற கைப்பற்றப்பட்ட அயல் நாடுகளில் குறுகிய காலம் அக்காடிய மொழி திணிக்கப்பட்டது. அக்காடியப் பேரரசே வரலாற்றின் முதல் பேரரசு எனச் சில வேளைகளில் கூறப்பட்டாலும், இதில் பேரரசு என்னும் சொல்லின் பொருள் துல்லியமாக இல்லை. பேரரசுத் தகுதியைக் கோரக்கூடிய முன்னைய சுமேரிய அரசுகளும் உள்ளன.
அக்காடியப் பேரரசு :கிமு 2334 – 2154) என்பது மெசொப்பொத்தேமியாவின் முதலாவது செமிட்டிக் மொழி பேசும் பேரரசு ஆகும். இது அக்காத் நகரத்தை மையமாகக் கொண்டு அமைந்திருந்தது. இப்பேரரசின் தலைநகரமாக அக்காத் நகரம் விளங்கியது. அக்காத் நகரத்தின் சுற்றுப்புறத்தில் இருந்த பகுதிகளும் விவிலியத்தில் அக்காத் என்றே குறிப்பிடப்பட்டுள்ளது.
கிமு 3 ஆவது ஆயிரவாண்டில் சுமேரியர்களுக்கும், அக்காடியர்களுக்கும் இடையில் நெருக்கமான பண்பாட்டு உறவு ஏற்பட்டது. இது பரவலான இரு மொழிப் பயன்பாட்டுக்குக் காரணமானது. கிமு 3 ஆம் ஆயிரவண்டுக்கும், 2 ஆம் ஆயிரவாண்டுக்கும் இடையில் அக்காடிய மொழி, சுமேரிய மொழியைப் பேச்சு மொழி என்ற நிலையில் இருந்து நீக்கிவிட்டது .
இப்பேரரசு அக்காடிய மொழி பேசுவோரையும், சுமேரிய மொழி பேசுவோரையும் ஒரே ஆட்சியின் கீக் கொண்டுவந்தது. இப்பேரரசு மெசொப்பொத்தேமியா, லெவண்ட், அனதோலியா ஆகிய பகுதிகளில் செல்வாக்குச் செலுத்தியதுடன், தெற்கே அரேபியத் தீபகற்பத்தில் உள்ள தில்முன், மாகன் ஆகிய இடங்கள் வரை படைகளை அனுப்பியது.
அக்காடியப் பேரரசின் வீழ்ச்சிக்குப் பின்னர், மெசொப்பொத்தேமிய மக்கள் காலப் போக்கில் அக்காடிய மொழி பேசும் இரண்டு நாடுகளாகப் பிரிந்தனர். மேல் மெசொப்பொத்தேமியாவில் அசிரியாவும், சில நூற்றாண்டுகளுக்குப் பின்னர் கீழ் மெசொப்பொத்தேமியாவில் பாபிலோனியாவும் உருவாகின.
சலம் 1911 இல் பித்தபுரம் மகாராஜ கல்லூரியில் சேர்ந்தார். அந்த சமயத்தில் ரகுபதி வேங்கட ரத்னம் நாயுடுவின் போதனைகளினால் ஈர்க்கப்பட்டார். இவர் ஆந்திராவில் பிரம்ம சமாஜத்தைத் தோற்றுவித்தவரும் சமூக செயற்பாட்டாளரும் ஆவார். பின் கலைப்பிரிவில் இளங்கலை பயில சென்னை சென்றார். கல்லூரியில் சேர்வதற்கு முன்னரே சிட்டி ரங்கனாயகம்மா என்பவரைத் திருமணம் செய்தார். இவரின் கல்லூரிப் படிப்பின் போதே தனது மனைவியின் பள்ளிப்படிப்பிற்காக கன்னிமாடத்தில் சேர்த்திருந்தார். தான் கல்லூரிக்குப் போகும் போது தன்னுடைய மிதிவண்டியில் தனது மனைவியை அழைத்துச் செல்வார். இதனை மற்றவர்கள் சற்று வேடிக்கையாகப் பார்த்தனர். ஊனுண்ணி உண்ண ஆரம்பித்த பிறகு முப்புரி நூல் அணிவதை நிறுத்திக்கொண்டார். அனைத்து சாதியினத்தவரிடமும் சமமாகப் பழகினார். அதனால் இவரை அவருடைய உறவினர்கள் தங்களுடைய வீட்டிற்குள் நுழைய அனுமதிக்கவில்லை. இவருடைய மாமியார் இறந்த போதிலும் கூட இவர்களை அனுமதிக்கவில்லை. வெளியே வைத்து தான் இவர்களுக்கு உணவு பரிமாறப்பட்டது.
சுயசரிதைகள் எழுதுவதை நான் வெறுக்கிறேன். சுயசரிதை எழுதுவதன் மூலமாக நானும் ஒரு முக்கியமான நபர் என்பதனை மறைமுகமாக அனைவருக்கும் தெரிவிப்பது நானே சுய விளம்பரம் செய்வது போல் ஆகி விடும் எனக் கூறுகிறார். மேலும் நான் இந்த சமுதாயத்திற்கு பல நல்ல செயல்களை செய்துள்ளதாகவும், நான் இதை அவர்களிடம் தெரிவிக்கவில்லை எனில் என்னைப் பற்றி சமுதாயத்திற்கு தெரியாமல் போகும் சூழ்நிலை ஏற்படும்.இதனால் சமுதாயத்திற்கு ஏதேனும் இழப்புகள் ஏற்படவா போகிறது?
குடிபதி வெங்கடாசலம் மே 18, 1894 ஆம் ஆண்டு சென்னையில், இந்தியா பிறந்தார். இவரது தந்தை கொம்முரி சம்பசிவராவ், தாய் வெங்கட சுப்பம்மா. இவரின் குழந்தைப்பருவத்தில் இவரின் தாய் வழித் தாத்தா இவரை வளர்த்து வந்தார். இவருடைய மரபுப் பெயர் கொம்முரியிலிருந்து குடிபதி என ஆனது. இவர் இந்து மதத்தை முறையாகப் பின்பற்றி வந்தார். இவரின் தந்தை தனது தாயை துன்புறித்தியது இவர் மனதில் நிலையாகப் பதிந்தது. மேலும் தனது தாயின் இளைய சகோதரியின் விருப்பத்திற்கு எதிராக கட்டாயத் திருமணம் செய்தது போன்ற நிகழ்வுகள் பெண்கள் இந்த சமூகத்தில் எவ்வாறு துன்புறுத்தப்படுகிறார்கள் என்பதனைப் பற்றி சிந்திக்க வைத்தது.
இவருடைய பெரும்பான்மையான படைப்புகள் பெண்ணியம் பற்றியதாகும். குறிப்பாக பெண்கள் தங்கள் குடும்பம் மற்றும் அவர்களது நெருங்கியவர்கள் போன்றவர்களிடம் இருந்து உடல்ரீதியாகவும்,உளவியல் ரீதியாகவும் எவ்வாறு இடர்பாடுகளைச் சந்திக்கிறார்கள் என்பதைப் பற்றி இவரின் படைப்புகள் தெளிவாக விளக்குகிறது. மேலும் அவர் பெண்கள் எவ்வாறு இந்தப் பிரச்சினைகள் அனைத்தையும் நிச்சயம் எதிர்கொள்வார்கள் என்ற தனது நம்பிக்கையையும் விளக்குகிறார். இவரின் தத்துவார்த்த விளக்கங்களை தனக்கே உரித்தான பாணியில் எழுதியுள்ளார்.
1972 ஆம் ஆண்டில் வெளிவந்த அவருடைய சலம் எனும் சுயசரிதை நூலிலிருந்துதான் அவரைப் பற்றி அறிய முடிகிறது. அதில் அவரது தந்தை எவ்வாறு துன்புறுத்தினார் என்பதனையும், திருமணத்திற்குப் பின்னும் தனது தாய் அவருடைய தாயின் வீட்டில் வைத்து தனது கணவனுடன் குடும்பத்தை தொடங்கியது பற்றியும் அதற்காக அவர் பட்ட துன்பங்களையும் , அவமானங்களையும் அதில் குறிப்பிட்டுள்ளார். அவர் ஏன் சுயசரிதை எழுதினார் என்பதற்கான விளக்கத்தையும் அவரே குறிப்பிட்டுள்ளார்.
குடிபதி வெங்கடாசலம் என்பவர் தெலுங்கு எழுத்தாளர் மற்றும் தத்துவ அறிஞர் ஆவார். தெலுங்கு எழுத்துலகில் குறிப்பிடத்தகுந்த ஆளுமைகளில் ஒருவராகக் கருதப்படுகிறார்.
நீர்க்காரங்கள் அனைத்துமே அறீனியசு காரங்களாகும். இவை நீரில் கரைக்கும் போது ஐதராக்சைடு அயனிகளைத் தரவல்லவை. பொதுவான காரத்தன்மையுள்ள ஆல்கலி நீர்க்கரைசல்களின் பொதுவான பண்புகள் பின்வருமாறு:
மிதமான செறிவுடைய கரைசல்கள் 7.1 அல்லது அதற்கும் அதிகமான மதிப்பினைக் கொண்டிருக்கக்கூடியவையாகும். இவை பினால்ப்தலீனை நிறமற்ற நிலையிலிருந்து இளஞ்சிவப்பாக மாற்றக்கூடியவை.
நீர்க்கார கரைசல்கள் வழுவழுப்பானவையாகவும், தொடும் போது சோப்பைத் தொடுவது போன்ற உணர்வையும் தரக்கூடியவை. இவை, தோலின் மேற்புறத்தில் உள்ள கொழுப்புத் தன்மையுடைய பொருட்களுடன் சோப்பாக்குதல் வினையில் ஈடுபடுவதன் காரணமாக இவ்வாறு ஏற்படுகிறது.
நீர்க்காரங்கள் இயல்பாக நீரில் கரைபவையாகும். இருப்பினும் பேரியம் கார்பனேட்டு போன்றவை அமிலத்தன்மையுள்ள நீர்க்கரைசல்களில் மட்டுமே கரையக்கூடியவையாக காணப்படுகின்றன.
நீர்க்காரம் என்பவை கார உலோகங்கள் (உதாரணம்: இலித்தியம், சோடியம், பொட்டாசியம், ருபீடியம், சீசியம் போன்றவை) ஐதராக்சைடுகளுடன் சேர்ந்து உருவாகும் சேர்மங்களைக் குறிக்கும் சொல்லாகும். ஆல்கலிகள் சிவப்பு லிட்மசை நீல நிறமாக மாற்ற வல்ல வலிமையான காரங்களாகும். இவை அமிலங்களுடன் வினைபுரிந்து நடுநிலையான உப்புக்களைத் தருகின்றன. இவை எரிதன்மையுடையவையாகவும் மற்றும் உயிருள்ள திசுக்களை அரிக்கும் தன்மை உடையனவாகவும் காணப்படுகின்றன. நீர்க்காரம் என்ற சொல்லானது கார மண் உலோகங்களின் கரையக்கூடிய ஐதராக்சைடுகளையும், மற்றும் அம்மோனியம் ஐதராக்சைடையும் கூடக் குறிக்கப் பயன்படுகிறது. உண்மையில் நீர்க்காரம் என்ற சொல்லானது சோடியம் அல்லது பொட்டாசியத்தைத் தரக்கூடிய தாவரங்கள் எரிக்கப்பட்டுக் கிடைக்கும் சாம்பலைக் குறிக்கக்கூடியதாகும்.
"காரம்" மற்றும் "நீர்க்காரம்" என்ற சொற்கள் வேதியியல் மற்றும் வேதிப் பொறியியல் தவிர பொதுவெளியில் அடிக்கடி ஒன்றுக்கு மாற்றான மற்றொன்றாக பயன்படுத்தப்பட்டு வருகின்றன.
நீர்க்காரம் என்ற கருத்துக்கான மேலும் குறிப்பிடப்பட்ட பல்வேறு வரையறைகள் உள்ளன. வழக்கமாக, காரங்கள் என்ற வகைப்பாட்டின் உட்பிரிவாக நீர்க்காரங்கள் வரையறுக்கப்படுகின்றன.
நீரில் கரைந்து ஐதராக்சைடு அயனிகளைத் தரக்கூடிய அனைத்து காரங்களும் நீர்க்காரங்கள் அல்லது ஒரு காரத்தின் நீர்க்கைரசல் நீர்க்காரம் ஆகும். 2 மற்றும் 3 ஆகியவற்றை உள்ளடக்கியது.)
மக்னீசியம் ஐதராக்சைடு – நீரில் குறைவான கரைதிறனே கொண்டுள்ள நீர்க்காரமாதலால் ஒரு சிறப்பு வகை நீர்க்காரம் (இருப்பினும் கரைந்த பகுதியானது முழுமையான சிதைவின் காரணமாக வலிமையான காரமாக கருதப்படுகிறது)
என் மகன் மகிழ்வன் 2018-ம் ஆண்டின் இந்தியத் தமிழ்த் திரைப்படம். ஆண் ஓரின ஈர்ப்பு பற்றித் தமிழில் எடுக்கப்பட்டுள்ள முதல் படமாகும். மகிழ்வனான ஒருவன் தன்னிலையை வெளிப்படுத்தியபோது சந்திக்கும் போரட்டங்களைப் பற்றிய கதைக்களத்தைக் கொண்டது. தன்னை அவன் வெளிப்படுத்திய பின்னர் அவனது தாய் மற்றும் அவனைச் சுற்றி வாழும் மற்றவர்களுடான உறவு எவ்வாறு பாதிக்கப்பட்டது என்பதை இத் திரைப்படக் கதை விளக்குகிறது. சென்னையைச் சேர்ந்த லோகேஷ் குமார் என்பவர் இத்திரைப்படத்தின் கதையை எழுதி இயக்கியுள்ளார். சமுதாயத்தால் ஓரங்கட்டப்பட்ட சிறுபான்மையினரும், பெரும்பான்மை சமுதாயத்தினரால் ஏற்றுக் கொள்ளப்பட்டு, மரியாதையுடன் வாழ்வதற்கு உரிமையுள்ளவர்கள் என்பதை வலியுறுத்தும்வகையில் இத்திரைப்படம் அமைந்துள்ளது. 2018 இல் வெளிவரவுள்ளது.